VS000502
Datum: 1994-03-15T01:00:00.000+01:00
datum_sodbe_i_stopnje: 1996-10-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2400000 SIT
opombe: II Ips 442/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Nesreča pri delu.

## Poškodba

Zvin vratne hrbtenice, okvara vezi v odseku C6-C7 in posledična popoškodbena obraba enega medvretenčnega sklepa med C5 in C7 na desni strani ter popoškodbeni skupek znakov na vratu.

## Telesne bolečine

1000000 SIT Hude in srednje hude bolečine je tožnik trpel 3 tedne, 11 mesecev in en teden pa lahke. Trajno so tožniku ostale lahke občasne bolečine. Te bo tožnik trpel še sorazmerno dolgo.

#### Nevšečnosti med zdravljenjem

Nevšečnosti so predstavljali nošnja ovratnice, fizioterapevtske vaje, rentgenska slikanja, pregledi pri kirurgu in osebnem zdravniku ter pregled pri nevrologu, predstavitve zdravniški komisiji. Tožnik je bil v zdravniškem staležu še skoraj 2 leti po poškodbi. Strnjeno je stalež trajal 4 mesece in 17 dni, tožnik pa je bil 9 mesecev in 5 dni delno delovno manjvreden za svoje delo in je bil razporejen na lažje delovno mesto.

## Strah

300000 SIT Tožnik se je ob udarcu močno prestrašil. Primarni strah je bil večje intenzitete, trajal pa je en dan. Ptredvsem je bil intenziven in dolgotrajen sekundarni strah. Po oceni izvedenca je tožnik trpel utemeljen strah za izid zdravljenja, ki je trajal 14 mesecev. Tožniku se je zdravstveno stanje poslabševalo in je zdravljenje bilo dolgotrajno.

## Zmanjšanje življenjske aktivnosti

1100000 SIT Tožnik je popolnoma nesposoben le za opravila s potrebnimi skrajnimi gibi vratne hrbtenice, zmanjšane pa so njegove sposobnosti za dvigovanje težjih bremen, za obračanje in gledanje nazaj v avtomobilu ter za športne igre. Omejena gibljivost vratne hrbtenice terja od tožnika povečane napore, še vedno pa je tožnik sposoben opravljati delo, za katerega se je izobraževal, zmore tudi lažja dela na kmetiji, na kateri je sicer le občasno (ob koncu tedna) pomagal, le da ne več težjih del, opustil je tudi rekreativno igranje košarke.

---

ZOR člen 200, 203